સિનીયર સિટીઝન@ હોમ.ઇનના બધા મૅમ્મબર્સ આજે જાણે પીકનીક પર જવાના હોય એમ ઉત્સાહમાં હતા,સલોનીની ઈચ્છા પ્રશસ્તિપત્ર સૂરજબાના હાથે બીજાં ગ્રુપ મૅમ્મબર્સને અપાવવાની હતી, એ પોતાના કામને એક આંગળી ચિંધનારના કામ સાથે સરખાવતી,ખરો રસ્તો તો આ બધાંએ કાપ્યો હતો.ઓલ્ડએજ હોમનું નામ હતું “once more” .એના ઓપનિંગમાં સલોનીની સાથે ગ્રુપના ઘણા મૅમ્મબર્સ આવ્યા હતા.કાર્યક્રમના ભાગ રુપે આમંત્રિતો માટે એક ટૂરનું આયોજન કરવામાં આવ્યું હતું.એક હસમુખી,તરવરાટથી ભરેલી સૅલ્સગર્લ જેવી યુવતી બધાંને આ ઓલ્ડએજ હોમના ખાસ આકર્ષણોની એક નાની ઑડિઓવિઝ્યુલ કલીપ જોવા એક નાના ઑડિટોરિયમમાં લઈ ગઈ.સરસ પુશબૅક ચેર્સ સાથેનું વાતાનુકૂલિત ઑડિટોરિયમ જોઈ બધાં ખુશ થઈ ગયાં,પેલી યુવતી બધાંને કહે અહીં જુદા જુદા નાટક, સંગીતનાં કાર્યક્રમો ઓલ્ડએજ હોમના મૅમ્મબર્સ માટે યોજવામાં આવશે અને જેનાં જે કલાસનાં રુમ્સ હશે એ ક્લાસની સીટ્સ એમના માટે પહેલેથી રિઝર્વ્ડ હશે,જેમકે ડીલક્સ,સુપર ડીલક્સ,એકઝીક્યુટીવ,વગેરે 200-250ની ક્ષમતા વાળા આ ઑડિટોરિયમ ઉપરાંત એટલંુ જ મોટું એક થિયેટર પણ છે.જ્યાં સભ્યો પોતાની પસંદગીની ફિલ્મો શનિ-રવિ દરમ્યાન જોઈ શકશે,ઉપરાંત ત્યાં પણ પોતાના રુમના ક્લાસ મુજબ સીટ્સ રિઝર્વ્ડ રાખી શકાશે.બધાં ઑડિટોરિયમમાં ગોઠવાઈ ગયાં એટલે પ્રોજેક્ટરમાંથી સ્ક્રિન પર “Once More” ઓલ્ડએજ હોમનો દરવાજો દેખાયો,એક મોટા વર્તુળાકાર કેમ્પસમાં ફેલાયેલું હતું.જેમાં બહારની તરફ,એના પરિઘ પર પાકી સડક હતી જે દરેક વર્ગના રુમ્સના ત્રણ-ચાર માળના મકાનના દરવાજે પહોંચાડતી હતી,દરેક મકાનમાં લિફટ હતી.દરેક પગથિયાં પાસે મોટો રૅમ્પ બનાવેલો હતો જેથી વ્હીલચૅરની સરળતાથી અવર-જવર થઈ શકે.રુમ્સ બુક કરતી વખતે વ્હીલચૅરની જરુરિયાત મુજબ પસંદગી કરીને એ પણ બુક કરી શકાશે એમ જણાવવામાં આવ્યું.અંદરની તરફ વ્હીલચૅર સિવાય! દરેક પ્રકારના વાહનોને પ્રતિબંધ હતો.અનેક ઘટાદાર વૃક્ષોની બંને તરફ હારમાળા હોય એવા દરેક રસ્તા પર થોડા થોડા અંતરે બાંકડા અથવા હિંચકા મૂક્યા હતા.વચ્ચે એક મોટો બગીચો હતો જયાં ગ્રુપમાં બેસી શકાય અને હળવું સંગીત સાંભળી શકાય એવી ગોઠવણ હતી.બહુ જ સુંદર ફુલોથી સજાવેલ બગીચાને જોતાં જ હાશ થાય એવું રમણિય દ્રશ્ય હતું.મકાનો જનરલ ક્લાસથી શરુ કરી,અૅડવાન્સ્ડ જનરલ,ડિલકસ ,વગેરે એક પછી એક આવેલાં હતાં.કિચન અને જમવા માટેનું સ્થળ એક અલગ મકાનમાં હતું,સભ્યો પોતાની જરુર મુજબ ઈન્ટરકૉમથી રૂમમાં ભોજન મંગાવી શકશે હા એનો સર્વિસચાર્જ અલગથી આપવો પડશે.એની જ બાજુમાં એવા વૃધ્ધો માટેનું મકાન હતું જે મોટેભાગે પથારીવશ રહેતાં હોય એમના માટે કૅરટેકર દિવસ-રાત ખડેપગે હાજર હશે, જે નવડાવવા-ખવડાવવાથી માંડીને વ્હીલચૅરમાં સવાર-સાંજ ફરવા લઈ જશે ,છાપાં-પુસ્તકો વાંચી સંભળાવશે અને એમને એટલી ટ્રેનીંગ આપવામાં આવશે કે જો મૅમ્મબરની તબિયત બરાબર ન લાગે તો બાજુમાં જ આવેલી હૉસ્પિટલમાં ચોવિસ કલાક હાજર ડૉકટરને બોલાવશે અને જરૂર પડ્યે હૉસ્પિટલમાં દાખલ પણ કરી દેશે,હા હૉસ્પિટલનું બિલ અલગથી ભરવું પડશે,જેમને મેડિકલ ઈન્સ્યોરન્સ પૉલિસી હશે એમણે પહેલેથી જ જરૂરી દસ્તાવેજો જમા કરાવી દેવા પડશે.હોસ્પિટલનું મકાન પાંચ માળનું હતું,તેમાં એક માળ આખો ઈન્ટે ન્સિવ કૅર માટે હતો,લૅબોરેટરી ,દવાની દુકાન,બધી જ જાતની તપાસ કરવાની વ્યવસ્થા હતી, વધારે સિરીયસ દર્દીઓને નજીક આવેલી એક મોટી હૉસ્પિટલમાં લઈ જવા એક ઍમ્બ્યુલન્સ હંમેશા હાજર હશે.આ સિવાય આ સંકુલમાં એક નાનું જીમ ,મૅડિટેશન અને યોગ માટે હૉલ,એક લાયબ્રેરી,અહીં દરેક ભાષાનાં છાપાં ,મૅગેઝિન મંગાવી શકાશે.ડિલકસ અને એનાથી ઉપરના કલાસની રૂમ્સમાં તમને જેની આદત હોય એ છાપાં,મૅગેઝિનનું લિસ્ટ અહીં દાખલ થતી વખતે ભરવાના ફોર્મ માં લખી શકાશે ,તમને રોજ સવારે તમારા રૂમમાં એ છાપાં મળી જશે.એક નાનું સુપરમાર્કેટ પણ પ્લાન કરવામાં આવ્યું હતું જ્યાં રોજબરોજની જરૂરિયાતની વસ્તુઓ ઉપરાંત નાસ્તા,બિસ્કીટ્સ,ચોકલેટસ,કેક ,ફળો,આઈસક્રીમ મળશે,સામાન તમારા રૂમ સુધી પહોંચાડવાની જવાબદારી સ્ટોરની હતી,ઍડવાન્સ કૅટગરીનાં વૃધ્ધોની ખરીદેલી વસ્તુઓમાંથી એમના હેલ્થ રીપોર્ટ પ્રમાણે નુકશાન કરે એવી ચીજવસ્તુઓ કાઢી લેવામાં આવશે એ બાદ બિલ ચાર્જ કરવામાં આવશે.ઓલ્ડએજ હોમની પોતાની નાની બૅંકની બ્રાન્ચ હતી,જેમાં દરેક મૅમ્મબર માટે એક ફરિજયાત ઍકાઉન્ટ ખોલવામાં આવશે,અને દાખલ થતી વખતે અમુક રકમની ડિપોઝિટ ભરવી ફરજિયાત હશે,હા જનરલ કૅટેગરી માટે આ શરત નહતી.તમારા એકાઉન્ટમાં જમા રકમ મુજબ તમને ડૅબિટ કાર્ડ આપવામાં આવશે જે સંકુલની અંદર ખરીદી માટે વાપરી શકાશે,જેમકે તમારા મિત્રને ફલાવર્સ મોકલવા છે, કાર્ડ કે ગિફટ મોકલવી છે,તમારે નાની પાર્ટી આપવી છે તો કાફૅમાં એ મુજબ પ્લાન કરી આપી શકો.